5.+El+volcà+Croscat



El volcà Croscat és un dels 40 volcans que hi ha al Parc Natural de la Zona Volcànica de la Garrotxa i és l'últim que es va formar, ara fa uns 14000 anys.

El volcà Croscat es va formar en tres erupcions: les dues primeres van ser estrombolianes i la tercera efusiva. La primera erupció va començar a formar el con. La segona va ser més forta i va quedar el con més gran. La tercera va ser més fluixa, la lava es va acumular a dins del cràter i va acabar trencant el con i va sortir una colada de lava (una mena de llengua de foc) que va arribar fins on hi ha ara la Fageda d'en Jordà.

La seva cambra magmàtica estava a uns 20 km a sota terra. Ara el volcà Croscat no pot tornar a entrar en erupció pel mateix lloc perquè la lava que va passar per l'escletxa es va solidificar i l'escletxa va quedar sellada.

Entre els materials que van sortir del volcà hi trobem cendres, gredes o lapil·li, blocs, escòria i bombes volcàniques. Les bombes volcàniques són com llises i no tenen gaire forats.



Abans de ser Parc Natural agafaven gredes del volcà per a la construcció. Les feien servir perquè com que tenen uns foradets conserven molt bé la humitat. N'hi ha al camp del Barça.

La colada de lava del Croscat va formar els **tossols** de la Fageda. A sota de la lava hi havia aigua i amb l'escalfor es va evaporar però no va sortir a fora. Es va quedar a sota la lava i va fer bombolles que van formar els tossols.



Els animals detecten més ràpid que els homes si hi haurà un terratrèmol o l'erupció d'un volcà.

A vegades dins de les roques volcàniques hi trobem arrels.